《佥宪李士修寄诗数十章书二绝报之 其一》
明代·苏葵

风雅遗音久不闻，珠玑新样带山云。吟哦不尽怀公意，起步长廊印月痕。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。